Ino Muyeeya Kuti Kumbele Aamazuba Kunooli Buti?
Sena nyika . . .
inooli mbubwenya oobu?
iyakwiindila kubija?
iyoobota?
NCOLYAAMBA BBAIBBELE
“Leza . . . uyoosindula misozi yoonse kumeso aabo, alimwi lufwu talukooyoobako limbi, akwalo koomoka, kulila nokuba kucisa takukooyoobako limbi. Zyintu zyakaindi zyamana.”—Ciyubunuzyo 21:3, 4, Busanduluzi bwa Nyika Mpya.
MBOMUKONZYA KUGWASYIGWA
Ikuba amulimo uulaampindu alimwi uukkomanisya.—Isaya 65:21-23.
Takukoyooba limbi kuciswa naa kupenga munzila iili yoonse.—Isaya 25:8; 33:24.
Kupona buumi bukkomanisya alimwi butamani antoomwe amukwasyi alimwi abalongwe.—Intembauzyo 37:11, 29.
SENA NCOBENI TULAKONZYA KUSYOMA NCOLYAAMBA BBAIBBELE?
Inzya, akaambo katwaambo ootu tobilo:
Leza ulijisi nguzu zyakuzuzikizya cisyomezyo cakwe. Mu Bbaibbele, Jehova Leza alikke nguuitwa kuti “Singuzuzyoonse,” akaambo kakuti nguzu zyakwe tazigoli. (Ciyubunuzyo 15:3) Aboobo, ulaanguzu zyakuzuzikizya cisyomezyo cakwe cakucinca nyika kuti ibote. Mbubwenya mbuli mbolyaamba Bbaibbele, “kuli Leza zyintu zyoonse zilakonzyeka.”—Matayo 19:26.
Leza uliyandide kuzuzikizya cisyomezyo cakwe. Mucikozyanyo, Jehova ‘ulayandisya’ kubusya bantu bafwide.—Jobu 14:14, 15.
Bbaibbele alimwi lilatondezya kuti Jesu, Mwana wa Leza, wakabaponya baciswa. Nkaambo nzi ncaakacitila boobo? Akaambo kakuti wakali kuyanda kucita oobo. (Maako 1:40, 41) Mbubwenya mbuli Bausyi, Jesu wakali kuyandisya kugwasya bantu bapengede.—Johane 14:9.
Aboobo tulakonzya kusyoma kuti boonse bobilo, Jehova alimwi a Jesu, balayanda kutugwasya kuti tukakkomane kumbele!—Intembauzyo 72:12-14; 145:16; 2 Petulo 3:9.
INO MUYEEYA BUTI?
Ino Leza uyoocita buti kutegwa nyika ibote?
Ibbaibbele lilawiingula mubuzyo ooyu mulugwalo lwa MATAYO 6:9, 10 alwa DANIELE 2:44.
bem_Latn sot_Latn wol_Latn mlt_Latn lin_Latn cjk_Latn bem_Latn run_Latn bem_Latn bem_Latn swh_Latn tsn_Latn cjk_Latn bem_Latn bem_Latn bem_Latn bem_Latn run_Latn sna_Latn kon_Latn